ഔഷധി ചെയര്മാനും കാര്ഷിക സര്വകലാശാല മുന് വൈസ് ചാന്സലറുമായ ഡോ. കെ ആര് വിശ്വംഭരന്റെ സംസ്കാരം ഇന്ന് കൊച്ചി: ഔഷധി ചെയര്മാനും കാര്ഷിക സര്വകലാശാല മുന് വൈസ് ചാന്സലറുമായ ഡോ. കെ ആര് വിശ്വംഭരന്റെ സംസ്കാരം ഇന്ന് നടക്കും. സംസ്കാരം നടക്കുക രാവിലെ 11 മണിക്ക് പച്ചാളം പൊതു ശ്മശാനത്തിലാണ്. ആലുവയിലെ സ്വകാര്യ ആശുപത്രിയില് ഇന്നലെ രാവിലെ പത്തോടെയായിരുന്നു അന്ത്യം. എറണാകുളം, ആലപ്പുഴ ജില്ലാ കലക്ടറായും പ്രവര്ത്തിച്ച അദ്ദേഹം മസ്തിഷ്കാഘാതത്തെ തുടര്ന്നാണ് മരിച്ചത്. മാവേലിക്കര സ്വദേശിയാണ്. കാനറാ ബാങ്കില് ഓഫീസര് ആയി തുടക്കം. പിന്നീട് ഫോര്ട്ട്കൊച്ചി തഹസില്ദാര്, പ്രോട്ടോക്കോള് ഓഫീസര്, ഫോര്ട്ട്കൊച്ചി ആര്ഡിഒ, എറണാകുളം ജില്ലാ കലക്ടര്, ആലപ്പുഴ ജില്ലാ കലക്ടര്, ഡെപ്യൂട്ടി ഡയറക്ടര് ഹയര് എഡ്യൂക്കേഷന്, ടെല്ക്, റബ്ബര് മാര്ക്കറ്റ് എം.ഡി എന്നീ നിലകളില് പ്രവര്ത്തിച്ചു. കാര്ഷിക സര്വ്വകലാശാല വൈസ് ചാന്സലറായി വിരമിച്ചു. കുറച്ചുകാലം എറണാകുളത്ത് അഭിഭാഷകനായി പ്രവര്ത്തിച്ചിട്ടുണ്ട്. ഭാര്യ: കോമളം എസ്ബിഐ റിട്ട.. മക്കള്: അഭിരാമന്, അഖില. മരുമക്കള്: അഭികൃഷ്ണന്, ഷബാന.The post ഔഷധി ചെയര്മാനും കാര്ഷിക സര്വകലാശാല മുന് വൈസ് ചാന്സലറുമായ ഡോ. കെ ആര് വിശ്വംഭരന്റെ സംസ്കാരം ഇന്ന് first appeared on MalayalamExpressOnline.